สวัสดีค่ะ คือน้องมีประจำเดือนระหว่างรอยต่อเดือน6กับเดือน7 แล้วกลางเดือน7 ก็มาอีก หลังจากนั้นประจำเดือนก็ไม่มาอีกเลยค่ะจนถึงวันนี้ เวลามีอะไรกับแฟนไม่ได้ป้องกันค่ะ แต่ปล่อยนอกตลอด วันที่28เดือน 7น้องไม่สบายค่ะแล้วหลังจากหาย น้องรู้สึกว่ามีอาการอยากอ้วกเล็กน้อยในบางเวลา และรู้สึกปวดหัวเล็กน้อยในบางเวลาด้วยค่ะ จึงอยากทราบว่ามีโอกาสตั้งภรรค์หรือเปล่าคะ ขอบค่ะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากประจำเดือนครั้งล่าสุดมาเมื่อกลางเดือน ก.ค. แล้วในตอนนี้ยังไม่มา แนะนำควรลองตรวจหาการตั้งครรภ์ดูด้วยค่ะ หากตรวจพบการตั้งครรภ์ อาการอยากอาเจียนและปวดหัว ก็จะเป็นอาการของการตั้งครรภ์ได้ แต่หากตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นดังนั้น หากตรวจไม่พบการตั้งครรภ์ อาการอยากอาเจียนและปวดหัว ก็จะเกิดจากสาเหตุอื่นๆ เช่น มีความเครียด วิตกกังวล นอนไม่หลับ หรือเป็นโรคกระเพาะอาหารอักเสบ กรดไหลย้อน ผลข้างเคียงจากการทานยาหรืออาหารเสริมบางอย่าง เป็นต้นในเบื้องต้น ไม่ว่าเกิดจากสาเหตุใด ก็ควรจิบน้ำเปล่าบ่อยๆ นอนพักผ่อนให้เพียงพอ ลดความเครียดในเรื่องต่างๆ ทานเฉพาะอาหารที่ย่อยง่าย ไม่ดื่มชา กาแฟ และแอลกกฮอล์ เป็นต้น